ད་ལྟའི་ཆར་འཛམ་གླིང་ནང་དྲ་རྒྱའི་རང་དབང་སྟངས་འཛིན་བྱེད་པའི་ནུས་པ་ཆེ་ཤོས་གྲས་རྒྱ་ནག་རྒྱལ་ཁབ་ཀྱིས།དབང་ཆ་གཅིག་སྡུད་ཀྱི་རྒྱལ་ཁབ་གཞན་ལ་ཡང་དྲ་ཐོག་ཞིབ་བཤེར་དང་སྟངས་འཛིན་གྱི་མ་ལག་ཕྱི་འདྲེན་བྱེད་བཞིན་པའི་དཔྱད་ཞིབ་སྙན་ཐོ་ཞིག་ཐོན་འདུགཟླ་༡༡པའི་ཚེས་༡ཉིན་རྒྱལ་སྤྱིའི་བརྒྱུད་ལམ་སི་ཨན་ཨན་ཐོག་སྤེལ་བའི་དཔྱད་བརྗོད་གཅིག་ནང་།ལོ་བརྒྱད་རིང་བསྟུད་མར་རྒྱལ་སྤྱིའི་ནང་དྲ་རྒྱའི་རང་དབང་ཉམས་རྒུད་འགྲོ་བཞིན་པ་དང་བསྟུན།རྒྱ་ནག་གིས་ཨུ་རུ་སུ་དང་ཨ་ཧྥི་ར་ཀའི་རྒྱལ་ཁབ་ཁག་ཅིག་དང་དཀྱིལ་ཤར་ཡུལ་གྲུ་ཁག་ཅིག་ལ།ལོ་མང་རིང་ཡར་རྒྱས་དང་བཀོལ་སྤྱོད་བྱེད་བཞིན་པའི་དྲ་ཐོག་སྟངས་འཛིན་དང་ཞིབ་བཤེར་གྱི་མ་ལག་ཕྱི་འདྲེན་བྱེད་བཞིན་ཡོད་པ་དེ་ནི་ཛ་དྲག་གི་གནས་སྟངས་ཤིག་ཡིན་སྐོར་བྲིས་འདུགདེ་བཞིན་དྲ་ཐོག་སྟངས་འཛིན་དང་ཞིབ་བཤེར་ཐོག་གི་ཆེད་ལས་པ་མང་པོས་ཚོད་དཔག་བྱས་པ་ལས་བརྒལ་ཏེ།ད་ལྟའི་ཆར་རྒྱ་ནག་གི་དྲ་ཐོག་སྟངས་འཛིན་དང་ཞིབ་བཤེར་གྱི་ལས་དོན་ཐད།རྒྱལ་སྤྱིའི་ནང་གྲུབ་འབྲས་ཆེ་ཤོས་ཐོན་མཁན་གྲས་ཡིན་པ་དང་།དྲ་ཐོག་ཟིན་བྲིས་དང་སྤྱི་ཚོགས་དྲ་ལམ།དེ་བཞིན་ཨ་རིའི་འཚོལ་ཞིབ་མ་ལག་ཁག་སོགས་ལ་ཞིབ་བཤེར་སྟངས་འཛིན་ནན་པོ་བྱེད་ཐུབ་ཀྱི་ཡོད་ཁར།ཞིབ་བཤེར་སྟངས་འཛིན་གྱི་མ་ལག་ལས་བརྒལ་ནས་འཚོལ་ཞིབ་བྱེད་ཆེད་ཀྱི་མ་ལག་དེ་འགོག་ཐབས་བྱེད་བཞིན་ཡོད་འདུགམ་ལག་དེའི་འགན་འཛིན་གྱིས་དེ་སྔོན་ཡིན་ན།བདུན་ཕྲག་དྲུག་རེའི་ནང་རྒྱ་ནག་གིས་ཁོ་ཚོའི་མ་ལག་དེ་འགོག་ཐབས་བྱེད་ཀྱི་ཡོད་ཀྱང་།དེང་གི་ཆར་ཉིན་རེར་ཐེངས་མང་འགོག་ཐབས་བྱེད་ཀྱི་ཡོད་སྐོར་བརྗོད་འདུགཕྱི་ལོ་༢༠༡༨ལོའི་རང་དབང་ཁང་པའི་སྙན་ཐོའི་ནང་དུ།